আলফন্সো ডেভিস

আলফন্সো বয়েল ডেভিস (ইংরেজি: Alphonso Davies; জন্ম: ২ নভেম্বর ২০০০) হলেন একজন কানাডীয় পেশাদার ফুটবল খেলোয়াড়। তিনি বর্তমানে জার্মান পেশাদার ফুটবল লিগের শীর্ষ স্তর বুন্দেসলিগায় বায়ার্ন মিউনিখ এবং কানাডা ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম-পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে পার্শ্বীয় খেলোয়াড় হিসেবে খেলেন। ২০০৫ সালে, কানাডীয় ফুটবল ক্লাব এডমন্টন ইন্টারন্যাশনালসের হয়ে খেলার মাধ্যমে ডেভিস ফুটবল জগতে প্রবেশ করেন এবং পরবর্তীতে এডমন্টন স্ট্রাইকার্স এবং ভ্যানকুভার ওয়াইটক্যাপস একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৬–১৭ মৌসুমে, ওয়াইটক্যাপস ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। ওয়াইটক্যাপস ২-এর হয়ে প্রায় ১ মৌসুম খেলার পর, তিনি ভ্যানকুভার ওয়াইটক্যাপসে যোগদান করেন, যেখানে তিনি ২ মৌসুমে ৬৫ ম্যাচে ৮টি গোল করেছেন। ২০১৮–১৯ মৌসুমে, তিনি প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছেন। ১ বছর যাবত কানাডার বয়সভিত্তিক দলের হয়ে খেলার পর, ২০১৭ সালে, ডেভিস কানাডার হয়ে আন্তর্জাতিক পর্যায়ে অভিষেক করেছিলেন, যেখানে তিনি এপর্যন্ত ৪১ ম্যাচে ১৪টি গোল করেছেন। তিনি কানাডার হয়ে ২টি কনকাকাফ গোল্ড কাপে (২০১৭ এবং ২০১৯) অংশগ্রহণ করেছেন। ২০১৭ সালের জুন মাসে, তিনি সর্বকনিষ্ঠ খেলোয়াড় হিসেবে কানাডা ফুটবল দলের হয়ে খেলেছেন। ব্যক্তিগতভাবে, ডেভিস বেশ কিছু পুরস্কার জয়লাভ করেছেন, যার মধ্যে ২ বার কানাডীয় অনূর্ধ্ব-১৯ বর্ষসেরা খেলোয়াড় এবং ১ বার কানাডীয় বর্ষসেরা খেলোয়াড়ের পুরস্কার জয় অন্যতম। দলগতভাবে, ঘরোয়া ফুটবলে, ডেভিস এপর্যন্ত ৭টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন। আলফন্সো বয়েল ডেভিস ২০০০ সালের ২রা নভেম্বর তারিখে ঘানার বুদুবুরামের শরণার্থী শিবিরে জন্মগ্রহণ করেছেন। তার পিতামাতা লাইবেরীয় ছিলেন, তারা লাইবেরিয়ার দ্বিতীয় গৃহযুদ্ধের সময় ঘানায় চলে আসেন। পরবর্তীতে ২০০৫ সালে তিনি তার পরিবারসহ কানাডায় স্থানান্তরিত হন। তিনি তার পিতামাতার ৬ সন্তানের মধ্যে চতুর্থ। ২০১৭ সালের ৬ই জুন তারিখে, তিনি কানাডার নাগরিকত্ব লাভ করেন, এর পূর্ব পর্যন্ত তিনি লাইবেরীয় নাগরিকত্বের অধিকারী ছিলেন। ২০১৬ সালের ১৫ই জুলাই তারিখে, তিনি মেজর লিগ সকারের দল ভ্যানকুভার ওয়াইটক্যাপসের সাথে এক চুক্তি স্বাক্ষর করেন। ডেভিস কানাডীয় চ্যাম্পিয়নশিপে ৮টি ম্যাচ ও কনকাকাফ চ্যাম্পিয়নশিপের ৩টি ম্যাচে অংশগ্রহণ করেন। ২০১৬ সালের ১লা জুন তারিখে, কানাডীয় চ্যাম্পিয়নশিপে অভিষেক করেন। ২০১৮ সালের ২৫শে জুলাই তারিখে, ভ্যানকুভার ওয়াইটক্যাপস এক ঘোষণায় জানায় যে, তারা বায়ার্ন মিউনিখের সাথে বহু-মিলিয়ন ইউরোর বিনিময়ে ডেভিসকে নিয়ে একটি চুক্তি করেছেন; অতঃপর ২০১৯ সালের জানুয়ারি মাসে, ডেভিস কানাডীয় ক্লাব ভ্যানকুভার ওয়াইটক্যাপস হতে প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন। ২০১৯ সালের ২৭শে জানুয়ারি তারিখে, বুন্দেসলিগায় বায়ার্ন মিউনিখের হয়ে ভিএফবি স্টুটগার্টের বিরুদ্ধে অভিষেক করেন; উক্ত ম্যাচে তিনি ৮৬তম মিনিটে ফরাসি ফুটবলার কিংসলে কোমেঁর বদলি খেলোয়াড় হিসেবে মাঠে প্রবেশ করেন। ২০১৯ সালের ১৭ই মার্চ তারিখে, ১. এফএসভি মাইনৎস ০৫-এর বিরুদ্ধে লিগ ম্যাচের ৭০তম মিনিটে রবার্ত লেভানদোস্কির কাছ থেকে পাওয়া বলটি ডান পায়ের শটে জালে জোড়ানোর বুন্দেসলিগায় বায়ার্ন মিউনিখের হয়ে তার প্রথম গোলটি করেন। তিনি এপর্যন্ত বায়ার্ন মিউনিখের হয়ে এপর্যন্ত ২টি বুন্দেসলিগা, ২টি ডিএফবি-পোকাল, ২০২০ ডিএফএল-সুপারকাপ, ২০১৯–২০ উয়েফা চ্যাম্পিয়নস লিগ এবং ২০২০ উয়েফা সুপার কাপ শিরোপা জয়লাভ করেছেন। ২৪ অক্টোবর ২০২০ পর্যন্ত হালনাগাদকৃত। টীকা এখানে কানাডীয় চ্যাম্পিয়নশিপ এবং ডিএফবি-পোকাল অন্তর্ভুক্ত এখানে কনকাকাফ চ্যাম্পিয়নস লিগ অন্তর্ভুক্ত এখানে এমএলএস প্লে-অফ অন্তর্ভুক্ত এখানে ৩. লিগা প্লে-অফ অন্তর্ভুক্ত এখানে উয়েফা চ্যাম্পিয়নস লিগ অন্তর্ভুক্ত এখানে ডিএফএল-সুপারকাপ অন্তর্ভুক্ত এখানে উয়েফা সুপার কাপ এবং ডিএফএল-সুপারকাপ অন্তর্ভুক্ত ১৮ জুন ২০২৩ পর্যন্ত হালনাগাদকৃত। "Alphonso Davies Bayern Munich Profile"। জানুয়ারি ৮, ২০১৯। সংগ্রহের তারিখ অক্টোবর ১৯, ২০১৯।  টেমপ্লেট:Canada Soccer player "First team" [প্রথম দল]। fcbayern.com (ইংরেজি ভাষায়)। বায়ার্ন মিউনিখ। ৩০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩।  "FC Bayern München – Bundesliga" [ফুটবল ক্লাব বায়ার্ন মিউনিখ – বুন্দেসলিগা]। bundesliga.com (ইংরেজি ভাষায়)। বুন্দেসলিগা। ২৮ সেপ্টেম্বর ২০২৩। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২৩।  "FC Bayern verpflichtet Alphonso Davies bis 2023" [Bayern commits Alphonso Davies until 2023]। FC Bayern Munich (German ভাষায়)। জুলাই ২৫, ২০১৮। সংগ্রহের তারিখ জুলাই ২৫, ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) Lindberg, Austin (জুলাই ২৫, ২০১৮)। "Bayern Munich sign Canadian teen Alphonso Davies in MLS-record deal"। ESPN। সংগ্রহের তারিখ জুলাই ২৫, ২০১৮।  Buhler, Andy (জুলাই ৫, ২০১৭)। "Canadian soccer phenom Alphonso Davies' talent belies his youth"। The Star। সংগ্রহের তারিখ জুলাই ৮, ২০১৭।  "Map and tabulation of quaternary mass movements along the United States-Canadian Atlantic continental slope from 32 degrees 00 minutes to 47 degrees 00 minutes N. latitude"। ১৯৮৮।  Penfold, Chuck (জুলাই ২৬, ২০১৮)। "Bayern Munich: Who is new signing Alphonso Davies?"। Deutsche Welle। সংগ্রহের তারিখ জুলাই ২৭, ২০১৮।  Goldman, Edward Alphonso (১৯০৭)। Goldman, E. A., journal California and Arizona, August 1907 - February 1908। [s.n.]।  "Alphonso Davies profile"। Soccerway।  "Alphonso Davies » Club matches"। World Football। সংগ্রহের তারিখ জুলাই ২৭, ২০১৮।  "NFT profile"। National Football Teams। সংগ্রহের তারিখ জুলাই ১২, ২০১৭।  ওয়াইটক্যাপসএফসি.কমে আলফন্সো ডেভিস (ইংরেজি) ন্যাশনাল-ফুটবল-টিমস.কমে আলফন্সো ডেভিস (ইংরেজি)